Publication: Magyar Közlöny
Issue: MK-2001-70 (Year: 2001, Number: 70)
Era: 1990-2004
Section: a 111/2001. (VI. 22.) Korm. rendelethez
Paragraph Index: 719

1. Kompetenciák Források használata és értékelése Történelmi forrásokból (tárgyi, írásos stb.) információk gyűjtése, következtetések megfogalmazása. Különböző típusú forrásokból származó információk összevetése. Képi források (pl. fényképek, karikatúrák, plakátok) megadott szempont szerinti értelmezése. A történelmi térképek felhasználása az ismeretszerzéshez. Információk gyűjtése és következtetések levonása egyszerű statisztikai táblázatokból, diagramokból, grafikonokból, kronológiákból. A tények és feltételezések megkülönböztetése. Önálló kérdések megfogalmazása a forrással kapcsolatban, megadott szempontok alapján. A szaknyelv alkalmazása Történelmi fogalmak azonosítása, helyes használata. Tájékozódás térben és időben Történelmi helyszínek azonosítása térképen, egyszerű történelmi térképvázlatok készítése. A földrajzi környezet szerepe az egyes történelmi kultúrák és államok kialakulásában. A történeti fejlődés során kialakult régiók bemutatása térképeken. Konkrét történelmi események térben és időben való elhelyezése, események időrendbe állítása. Különbségek és egybeesések felismerése a világtörténet és a magyar történelem legfontosabb eseményei között. A nagy történelmi korok és a kisebb korszakok elnevezésének, sorrendjének, valamint legfontosabb jellemzőinek ismerete. 2001/70. szám Témakörök / Kompetenciák Követelmények Az eseményeket alakító tényezők feltárása A tanultak okok és következmények szerinti rendezése. Annak bizonyítása, hogy a történelmi eseményeknek általában egyszerre több oka és következménye van. Személyek, pártok, csoportok szerepének fölismerése egy-egy történelmi esemény alakulásában. Annak megállapítása, hogy miként függhetnek össze a történelmi események okai, következményei és a benne résztvevők szándékai. Önálló kérdések megfogalmazása a tanult történelmi események okairól és következményeiről. A változás és a fejlődés közötti különbség értelmezése konkrét példákon. A különböző történeti régiók eltérő fejlődésének bemutatása. Aktuális események történelmi előzményeinek bemutatása. Történelmi események és jelenségek tematikus szempontú bemutatása A tematikus megközelítés nem igényel a kronologikus elrendezésnél több tartalmi ismeretet, hanem ezek más szempontú alkalmazását jelenti. — Gazdaság, gazdaságpolitika, anyagi kultúra. — Népesség, település, életmód. — Egyén, közösség, társadalom. — Etnikum, nemzet, nemzetiség, kisebbség. — A modern demokráciák működése.

Source: https://magyarkozlony.hu/hivatalos-lapok/87380b7c51d34548e3e6c61cd28488b742776ff7/dokumentumok/0003f54c69d2fd30158764cbdbc00b6d2976e09d/letoltes